Enola Gay
Store norske leksikon,Samfunn,Forsvar og sikkerhet,Våpen og militært materiell,Militærfly,Bombefly
Enola Gay er navnet på det amerikanske bombeflyet som 6. august 1945 slapp en atombombe over Hiroshima i Japan.
Historie Atombomben var den første av sitt slag brukt i krig og hadde en sprengkraft på 20 kilotonn. Flyet var en firemotors propelldrevet Boeing B-29 Superfortress (modell B-29-45 MO) som ble ført av et håndplukket mannskap under ledelse av oberst Paul W. Tibbets. Enola Gay var oppkalt etter oberst Tibbets mor.Enola Gay fløy siste gang i 1953 og ble overtatt av National Air and Space Museum. Deler av flyet ble restaurert i 1984–1994 og utstilt i Smithsonian Institution, National Air and Space Museum, Washington, D.C. I 1998 ble det overført til National Air and Space Museums nye Steven F. Udvar-Hazy Center ved Dulles International Airport, som ble åpnet i 2003. Les mer i Store norske leksikon andre verdenskrig atomvåpen bombefly Eksterne lenker National Air and Space Museums nettsider om Enola Gay